Emmanuel Nii Ashie Moore

Emmanuel Nii Ashie Moore (bɛ daa n-dɔɣi o la silimin goli December biɛɣu pishi ni ayobu dali, yuuni 1969 puuni) nyɛla Ghana siyaasa nira ni National Democratic Congress paati puuni yino so ŋun daa m-be Sixth Parliament of the Fourth Republic of Ghana din ʒeya n-ti Adenta yaɣili din m-be Greater Accra Region mini pɔnpɔŋɔ na Regional Chairman of the Greater Accra Region puuni la. 
 Maŋmaŋa biɛhigu 
Moore nyɛla kristiɛn (Assemblies of God Church). O nyɛla ŋun n-niŋ amiliya.
 Piligu biɛhigu mini shikuru baŋsim 
Moore nyɛla National Democratic Congress (NDC) paatinima puuni yino ka lahi n na n-nyɛ Greater Accra regional chairman n-ti National Democratic Congress. Yuuni 2012 la puuni, o daa nyɛla ŋun n yina nti n zaŋ NDC m bo Adenta kuɣu sixth parliament of the fourth republic puuni ka daa n di di nasara.

Di ni daa n niŋ ka o di nasara lala Greater Accra Regional Chairmanship piibu piibu maa puuni n naai, o daa n dihila cheque zuɣu ka bɛ yiɣi laɣiri din daa n yiɣisi GH¢150,000.00 lala region maa puuni yaɣ' shɛŋa,  ni bɛ zaŋ m pali alikauli shɛli o ni daa n lo ba ka daa n-yɛli ni o ni m bo soli ka di labi m maali lala region maa ka mali niɣilimbuɣim yuuni 2024 puuni la.

Di ni daa n niŋ ka bɛ ʒini NDC National Delegates Conference n naai, Mr. Moore daa nyɛla ŋun yina nti puhi ka m paɣi Accra ninvuɣ' shɛba ban daa yina nti n vooti John Dramani Mahama ni o tooi yina nti zani ka nyɛ NDC nira ka m bo tingbani zuɣulanatali yuuni 2024 piibu piibu puuni. Pɔi ka NDC nima daa naan nti yina nti n niŋ lala bɛ Primaries Asibiri dali, silimin goli May biɛɣu pia ni ata dali, yuuni 2023, John Dramani Mahama daa n zaŋla matuka yiɣirigu chaaji n zali GH¢40.00 n lo delegate kam alikauli ni di nyam bɛ nii ka yina viɛnyɛlinga nti n vooti. Tɔ! amaa, NDC nima Regional Secretary ŋun daa m be Greater Accra Region daa n ŋmala ʒiri m pa Mr. Moore ni o yihila laɣ' shɛli ŋun gba daa m bori ni o lɛbi NDC tingbani zuɣulana ni daa n zaŋ n lo ba alikauli din n-nyɛ lala delegates maa dini.
 Mor' shɛŋa bɛ ni m mo ni bɛ ku o 
Atani dali, silimin goli February biɛɣu pishi ni ayopɔin dali, yuuni 2023, bɛ daa n kpe Mr. Moore ofisi din m-be Teshie puuni ni bɛ yɛn n niŋ o la vihigu ka daa nti n-zula o nɛn' shɛŋa n yi. O daa nyɛla ŋun n yina nti yɛli ni lala niŋsim bɛ ni n niŋ maa buta m bɔŋ ka bɛ niŋdi o. O ni daa n-yɛli lala n naai, Ghana Police Service nima daa nyɛla ban n galimi ŋuni Mr. Moore pam ni o ni daa m mali o nyɛvuli n diɛmdi shɛm maa.
 Yuma 
 Deputy Executive Director, National Service Scheme
 Manager/administrator/HR practitioner
 Kundivihira 

Pubu:1969 births
Pubu:Living people
Pubu:National Democratic Congress (Ghana) siyaasa nira
Pubu:Politicians from Greater Accra Region
Pubu:Ghanaian MPs 2013–2017
Pubu:Ghanaian MPs 2017–2021
Pubu:Ghanaian Christians
Pubu:WLF 2026